Repubbrica da California

A Repubrica da California, dita ascì Bear Flag Republic (a "repubbrica da bandëa de l'orso"), a l'êa nasciûa o quatorze de zùgno do 1846 apreuvo a 'na rivòlta contra e autoritæ mescicann-e inta Provinsa da California.

 Stòia 
sinistra|miniatura|220x220px|A Bear Flag òriginâle, föto do 1890.
Un gruppo de 33 òmmi armæ o l'intrò into çentro da çittæ de Sonoma inte l'Ata California, a nord de San Francisco, o dezarmò i militæ mescichen e o proclamò l'indipendensa. O comandante da California do Nòrd, o generâ Mariano Guadalupe Vallejo, o vegnîva misso in galêa a-o Forte Sutter e William B. Ide o vegnîva proclamòu prescidente.
O 23 zùgno o capitan Frémont o l'arivava a Sonoma con 60 sordatti e o piggiava o contròllo de l'armâ da repubrica.

O trezze de mazzo a l'êa scciupâ a guæra tra Stati Unïi d'America e Mescico, ma a notiçia a l'arivâva inta Repubrica sôlo a-o sette de lùggio, quando i mainæ americhen, comandæ da John D. Sloat, che combatteivan contra i mescichen a Monterey avertivan o Frémont da guæra tra i doî paixi.

I californien decidevan de arenbâse a-i americhen e o prescidente Ide o vegnîva degradòu a sordatto into batagion da California, guidòu da-o Frémont, che o conbatêva co-i americhen.

A rivòlta da Bandëa de l'Orso e da "Repubrica da California" a finîva con l'anexion a-i Stati Unîi d'América a-o neuve de lùggio do 1846, quande o tenente da Marin-a di Stati Unîi Joseph Revere o tiava sciù a bandëa di Stati Unîi davanti a-a caserma de Sonoma.

 Âtri progetti 

Categorîa:Stöia di Stâti Unîi d'América
Categorîa:Stati do passòu